钦定古今图书集成/理学汇编/学行典/第209卷 > 徐世英
## 钦定古今图书集成/理学汇编/学行典/第209卷 > 徐世英

按《萧山县志》：“徐世英，字步瀛，素以儒行著。母周氏罹
笃疾，号天请代，刲股和药进之，母立差。母终，负土营
葬，庐于墓侧，开义学以授生徒。王侍郎三才为之赞
曰：‘剔股毁肢，韩昌黎有鄠人之对。然孝子之心，何所
不至，不得已而吁天请代，不得已而刲股和药，乃至
负土，乃至庐墓，则刲股者，所谓尝鼎一脔，而知全鼎
之味’”者也。邑令上其事，给匾旌焉。